Oι κηρομπογιές των παιδιών γίνονται κεριά για το σαλόνι μας! | InfoKids
Αρχική › Fun Time › Oι κηρομπογιές των παιδιών γίνονται κεριά για το σαλόνι μας!
Oι κηρομπογιές των παιδιών γίνονται κεριά για το σαλόνι μας!
Σίγουρα κάπου στο σπίτι θα βρείτε κηρομπογιές των παιδιών που πλέον δεν τις χρησιμοποιούν αφού έχουν φτάσει στη μέση και τις βαρέθηκαν. Αντί να τις έχετε και να πιάνουν χώρο στο παιδικό γραφείο μπορείτε να τις αξιοποιήσετε για να δώσετε μια πιο ανοιξιάτικη ατμόσφαιρα στη διακόσμηση του σπιτιού.
Χάρτινα ποτηράκια μιας χρήσης,
Γυάλινο ποτηράκι ή θήκη για κερί
κεριά παραφίνης τριμμένα
σταντ πιάτων/ φλιτζανιών
Πρώτα λιώνουμε μία μικρή ποσότητα κεριού μέσα σε ένα χάρτινο κυπελάκι, στον φούρνο μικροκυμάτων, για περίπου ένα λεπτό. Στη συνέχεια τοποθετούμε το φυτίλι στο γυάλινο ποτήρι, μέσα στο οποίο θα φτιάξουμε το κερί μας, και ρίχνουμε και το λιωμένο κερί. Το αφήνουμε να κρυώσει, ώστε το φυτίλι να μείνει σταθερό Βγάζετε το χαρτί από τις κηρομπογιές, χαράσοντας κατά μήκος με ένα μαχαίρι ή κοπίδι.
Γεμίστε και πάλι τα χάρτινα ποτήρια με κερί. Αυτή τη φορά, πάνω-πάνω θα βάλετε και τις κηρομπογιές, αφού τις κόψετε σε κομμάτια. Προσοχή: Βάζουμε ένα χρώμα κηρομπογιάς τη φορά.Όταν λιώσει το κερί με τη κηρομπογιά και γίνουν ένα χρώμα, Ρίχνουμε την πρώτη στρώση μέσα στο γυάλινο ποτήρι, φροντίζοντας να το τοποθετήσουμε στο σταντ πιάτων ή γενικά κάπου με κλίση, ώστε να βγει το επιθυμητό μας σχέδιο. Αφήνουμε για περίπου 20-30 λεπτά να κρυώσει.
Στη συνέχεια επαναλαμβάνουμε τη διαδικασία με άλλο χρώμα κηρομπογιάς. Το ρίχνουμε και πάλι στο γυάλινο ποτηράκι, ωστόσο αυτή τη φορά του δίνουμε αντίθετη κλίση. Το αφήνουμε και πάλι να στεγνώσει. Για την τελευταία "στρώση" κεριού, απλά το αφήνουμε σε οποιαδήποτε επίπεδη επιφάνεια, ώστε να καλυφτεί το ποτηράκι μέχρι πάνω. Αφού τελειώσουμε το γέμισμα, αφήνουμε περίπου 1 ώρα να στεγνώσει ολόκληρο το κερί, πριν το ανάψουμε. Το αποτέλεσμα όπως μπορείτε να δείτε και παρακάτω, είναι άκρως εντυπωσιακό!
γρήγορες και εύκολες κατασκευές για παιδιάκατασκευές για το σπίτι
Δευτέρα, 12 Μάιος, 2014 στην κατηγορία Fun Time
DIY: Φτιάχνω φιδάκι μαγικό!
Ο φανταστικός κόσμος της Mary Engelbreit: Οι πιο τρυφερές κάρτες για τη γιορτή της μητέρας!
Γρίφος: Είστε έτοιμοι να ανάψετε τα φώτα;